Network 18 के संस्थापक और Quint के मालिक के घर पर आयकर विभाग का छापा
FirstIndia Correspondent Published Date 2018/10/11 05:39
नई दिल्ली । आयकर विभाग ने गुरुवार को जाने माने पत्रकार और टीवी एंकर राघव बहल के नोएडा स्थित आवास पर छापा मारा है। जिसे कई सीनियर पत्रकारों जैसे इंडियन एक्सप्रेस अख़बार के पूर्व संपादक शेखर गुप्ता ने इस छापे को 'धमकी' बताया है। आपको बतादें राघव बहल एंकर और पत्रकार होने के साथ साथ न्यूज़ पोर्टल क्विंट के मालिक और टीवी18 नेटवर्क के संस्थापक हैं।
क्विंट ने एक बयान जारी कर कहा है कि आयकर विभाग के अधिकारी नौएडा में मौजूद क्विंट मीडिया के दफ्तर, क्विंट के एडिटर-इन-चीफ़ राघव बहल और मुख्य कार्यकारी अधिकारी ऋतु कपूर के घर, क्विंटाइप के दफ्तर पर छापा मारा है और बंगलुरु में मौजूद द न्यूज़ मिनट के दफ्तर में सर्वे कर रहे हैं।
आयकर अधिकारियों का कहना है कि वो दफ्तर के पहली मंज़िल पर "तलाशी" ले रहे हैं और एक दूसरे मंज़िल पर "सर्वे" का काम कर रहे हैं। जानकारी के मुताबिक राघव बहल ने इस छापे पर चिंता जताई है और एडिटर्स गिल्ड को भेजे एक बयान में कहा है कि ये छापा तब डाला गया जब वो दिल्ली से बाहर मुंबई में थे । गौरतलब है कि उन्होंने आयकर विभाग के अधिकारियों से किसी भी ऐसे ई-मेल या काग़ज़ात को हाथ ना लगाने की गुज़ारिश की है जो पत्रकारिता से सबंधित हों।
media Bharat Freedom of Press Freedom of Speech Press Democracy BJP Modi government Political News National News latets News Raghav Bhal Editors Guild